Dag 2 van 21 • Vandag se leesstuk
Het jy al ooit by die eetkamertafel gesit en wonder watter rekening jy laat kan betaal sodat die krag nie afgeskakel sal word nie? Of het jy al in jou motor by die vulstasie gesit en eers jou bankrekening nagegaan sodat jy kon sien hoeveel brandstof jy in jou motor kan gooi? So gaan die lewe maar en soms gebeur dinge baie vinnig. Daar is egter een ding wat ons in gedagte moet hou — God voorsien altyd.
Die saak staan egter so: God sal nie altyd voorsien op die wyse wat ons in gedagte het nie. Jy wil dalk hê iemand moet vir jou geld gee, maar in plaas daarvan ontdek jy 'n fout met jou vorige betaling en nou het jy 'n krediet op 'n rekening. Jy kan wel probeer uitwerk hoe ver jy met die brandstof in die motor se tenk kan ry, wanneer jy besef dat jy hierdie week nie veel take het om af te handel nie. God is in staat om ons te help, en so voorsien Hy vir ons.
Abraham het geweet hoe om te vertrou dat God sal voorsien. Abraham het in gehoorsaamheid sy seun, Isak, na die berg geneem om te offer en op God vertrou om 'n plaasvervanger te voorsien.
In Genesis 22:9-19 maak Abraham gereed om sy enigste seun te offer, toe 'n engel hom roep en aansê om dit nie te doen nie. Abraham kon 'n ram wat in die bosse vasgevang was gebruik, in plaas daarvan om sy seun te offer. Net toe Abraham gedink het dat daar geen ander uitweg was nie, het God voorsien.
Jehova-Jireh beteken "Die Here voorsien" (Genesis 22:14). God het seker gemaak dat Abraham nie sy seun hoef te offer nie.
Ons moet almal daagliks keuses uitoefen. Die keuse om 'n betaling te maak en God te vertrou om finansieel te voorsien. Die keuse om goeie besluite vir ons lewens te neem en te vertrou dat God ons goeie dade sal raaksien. Wanneer ons God finansieel, emosioneel en geestelik vertrou, sal Hy altyd voorsien, want dit is hoe Hy is. God is die Een wat vir ons voorsien.
Is daar enigiets wat jy in die verlede nodig gehad het, ontvang het en gewonder het hoe dit dan gebeur het?